PATVIRTINTA

Klaipėdos Stasio Šimkaus konservatorijos

direktoriaus 2021 m. vasario 2 d.

įsakymu Nr. V-15

**KLAIPĖDOS STASIO ŠIMKAUS KONSERVATORIJA**

**MOKINIŲ, KURIE PATIRIA MOKYMOSI SUNKUMŲ PANDEMIJOS METU IR/AR NETURI TINKAMŲ SĄLYGŲ MOKYTIS NAMUOSE, NUOTOLINIO UGDYMO ORGANIZAVIMO KONSERVATORIJOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis aprašas (toliau – Tvarkos aprašas) nustato mokinių, kurie patiria mokymosi sunkumų pandemijos metu ir/ar neturi tinkamų sąlygų mokytis namuose, nuotolinio ugdymo organizavimą Klaipėdos Stasio Šimkaus konservatorijoje (toliau – Konservatorija). Tvarkos aprašas parengtas vadovaujantis Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gruodžio 31 d. sprendimu Nr. V-3080 „Dėl vaikų, ugdomų pagal pradinio, pagrindinio ir vidurinio ugdymo programas nuotolinio ugdymo, priežiūros ir maitinimo organizavimo įstaigose būtinų sąlygų“ (2021 m. sausio 20 d. sprendimo Nr. 106 redakcija), Lietuvos Respublikos Švietimo, mokslo ir sporto ministerijos kanclerio 2021 m. sausio 21 d. sprendimu Nr. SR-232 „Dėl mokymosi pagalbos užtikrinimo“.
2. Konservatorijoje maksimaliai laikomasi valstybės lygio ekstremaliosios situacijos operacijų vadovo nustatytų asmenų srautų valdymo, saugaus atstumo laikymosi ir kitų būtinų visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygų.

**II SKYRIUS**

**ASMENŲ SRAUTŲ VALDYMAS IR SAUGUMO REIKALAVIMAI**

1. Visi Konservatorijos patalpose ir jos teritorijoje esantys asmenys privalo dėvėti nosį ir burną dengiančias apsaugos priemones (veido kaukes, respiratorius ar kitas priemones), kurios priglunda prie veido ir visiškai dengia nosį ir burną (toliau – kaukės). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (šiems asmenims rekomenduojama dėvėti veido skydelį).
2. Visi Konservatorijos patalpose ir jos teritorijoje esantys asmenys bendraudami tarpusavyje privalo išlaikyti saugų 2 metrų atstumą.
3. Mokiniai ir Konservatorijos darbuotojai į mokyklą įeina ir po pamokų išeina per pagrindinį įėjimą. Konservatorijos darbuotojai taip pat gali išeiti per galinį išėjimą, nusileidę liftu.
4. Į viršų kylama kairėje Konservatorijos pastato pusėje esančiais laiptais. Žemyn leidžiamasi laiptais, kurie yra Konservatorijos pastato dešinėje pusėje.
5. Draudžiama į Konservatoriją atvykti asmenims (mokiniams, darbuotojams, tėvams (globėjams, rūpintojams), tretiesiems asmenims), kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų / kitų užkrečiamųjų ligų požymių.
6. Draudžiama į Konservatoriją atvykti asmenims, kuriems privaloma izoliacija, izoliacijos laikotarpiu.
7. Nuolat stebima mokinių ir darbuotojų sveikatos būklė. Atsiradus poreikiui, temperatūrą mokiniai ir Konservatorijos darbuotojai gali pasimatuoti termometru, kuris padėtas ant stalo šalia budėtojo posto. Prieš naudojantis termometru būtina dezinfekuotis rankas dezinfekciniu skysčiu, kuris padėtas ant to paties stalo.
8. Mokinys, kuriam nuotolinio ugdymo Konservatorijoje metu pasireiškia ūmių viršutinių kvėpavimo takų infekcijų požymiai (pvz., karščiavimas (37,3 °C ir daugiau), kosulys, pasunkėjęs kvėpavimas ir pan.), nedelsiant izoliuojamas Konservatorijos arba Konservatorijos bendrabučio izoliavimui skirtoje klasėje ar patalpoje, apie situaciją informuojami mokinio tėvai (globėjai, rūpintojai). Jiems rekomenduojama konsultuotis su šeimos gydytoju arba Karštąja koronaviruso linija tel. 1808.
9. Darbuotojas, kuriam darbo metu pasireiškia ūmių viršutinių kvėpavimo takų infekcijų požymiai (pvz., karščiavimas (37,3 °C ir daugiau), kosulys, pasunkėjęs kvėpavimas ir pan.), turi nedelsiant apleisti paslaugų teikimo vietą. Darbuotojui rekomenduojama kreiptis konsultacijai į savo šeimos gydytoją arba pasiskambinti į Karštąją koronaviruso liniją tel. 1808.
10. Jeigu Konservatorijos administracija iš darbuotojo, mokinio ar jo tėvų, įtėvių, globėjų, atstovų pagal įstatymą gavo informaciją apie darbuotojui ar mokiniui nustatytą COVID-19 ligą (koronoviruso infekciją), apie tai nedelsiant privalo informuoti Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant izoliaciją.

**III SKYRIUS**

**KONSERVATORIJOS FUNKCIJOS**

1. Vadovaudamasi Švietimo, mokslo ir sporto ministerijos kartu su Socialinės apsaugos ir darbo ministerija parengtu Problemų, kylančių mokiniams dėl nuotolinio mokymo, indentifikavimo ir pagalbos suteikimo algoritmu, Konservatorijos Vaiko gerovės komisija įvertina situaciją ir nustato mokinius, kuriems pagalba mokantis nuotoliniu būdu yra būtina. Su Vaiko gerovės komisijos nutarimu supažindinami mokinio tėvai (globėjai, rūpintojai).
2. Jei dėl mokinio nuotolinio ugdymo Konservatorijos patalpose inicijavimo kreipiasi mokinio tėvai (globėjai, rūpintojai), jie argumentuoja, kokios kreipimosi priežastys, bei sutinka (jei to reikia) pateikti savivaldybių administracijų nustatyta tvarka darbdavio pažymas ar kitus savivaldybių administracijų prašomus dokumentus. Gavusi tėvų prašymą, Konservatorijos Vaiko gerovės komisija, remdamasi Problemų, kylančių mokiniams dėl nuotolinio mokymo, indentifikavimo ir pagalbos suteikimo algoritmu, įvertina situaciją ir nustato pagalbos mokantis nuotoliniu būdu būtinumą.
3. Kiekvienam mokiniui Konservatorijos patalpose paskiriama atskira (individuali) klasė, kurioje mokinys mokosi viso nuotolinio ugdymo Konservatorijoje laikotarpiu.
4. Ugdymas, mokymosi pagalba, specialioji ir esant būtinybei socialinė-emocinė pagalba teikiama nuotoliniu būdu.
5. Konservatorijos patalpose užtikrinamas interneto ryšys.
6. Viso nuotolinio ugdymosi Konservatorijos patalpose metu mokinius prižiūri Konservatorijos direktoriaus paskirti darbuotojai. Už mokinių priežiūrą atsakingi asmenys yra susipažinę su prižiūrimų mokinių nuotolinių pamokų tvarkaraščiu, ir kita būtina žinoti informacija (ar mokinys gauna maisto davinį, ar jam reikalinga specialistų pagalba ar pan.).
7. Mokinius prižiūrintys asmenys užtikrina, kad klasės, kuriose mokiniai mokosi nuotoliniu būdu, būtų reguliariai vėdinamos.
8. Pasibaigus nuotolinėms pamokoms ir mokiniams palikus klases, Konservatorijos valytojos dezinfekuoja ir išvėdina patalpas.
9. Švietimo pagalba (psichologo, socialinio pedagogo) mokiniui teikiama nuotoliniu būdu. Tačiau esant poreikiui švietimo pagalba gali būti suteikta ir kontaktiniu būdu, laikantis visų atstumo ir higienos reikalavimų.

**IV SKYRIUS**

**MOKINIŲ FUNKCIJOS**

1. Mokiniai nuotoliniu būdu mokosi tik jiems paskirtose klasėse visą nuotolinio ugdymo Konservatorijoje laikotarpį.
2. Mokiniai, iš anksto susitarę su juos prižiūrinčiu asmeniu ir laikydamiesi visų karantino higienos normų, gali naudotis Konservatorijos muzikiniu ir techniniu inventoriumi.
3. Mokiniai laikosi izoliacijos ir gali bendrauti tik su juos prižiūrinčiu darbuotoju, mokyklos budėtoja bei bendrabučio auklėtojomis.
4. Mokinių tarpusavio bendravimas visą nuotolinio ugdymo Konservatorijoje laikotarpį yra draudžiamas.
5. Jei yra galimybė, nuotolinių pamokų metu mokinys naudojasi savo asmeniniu kompiuteriu. Jei tokios galimybės nėra, Konservatorija suteikia mokiniui planšetę (esant galimybei, kompiuterį).
6. Visų nuotolinių (sinchroninių ir asinchroninių) pamokų metu mokiniai mokosi jiems paskirtoje klasėje.
7. Nuotolinių (sinchroninių ir asinchroninių) pamokų bei pertraukų metu, vengiant pašalinių kontaktų, Konservatorijos patalpų mokiniai palikti negali, išskyrus atvejus, kai bendrabutyje gyvenantis mokinys eina papietauti.
8. Mokiniai Konservatorijos patalpas gali palikti tik pasibaigus visoms nuotolinėms (sinchroninėms ir asinchroninėms) pamokoms.

**V SKYRIUS**

**MOKINIŲ MAITINIMAS IR KELIONĖS IŠLAIDŲ APMOKĖJIMAS**

1. Mokiniams, kurie nuotolinio ugdymo Konservatorijos patalpose metu gyvena Konservatorijos bendrabutyje arba yra socialiai remtini, kartą per savaitę išduodamas maisto davinys.
2. Mokiniams, kurie nuotolinio ugdymo Konservatorijos patalpose metu gyvena Konservatorijos bendrabutyje, apmokamos kelionės išlaidos.
3. Mokiniai, kurie negyvena Konservatorijos bendrabutyje, maitinasi iš namų atsineštu maistu.
4. Konservatorijos bendrabutyje gyvenantys mokiniai ilgosios pertraukos metu pietauti gali sugrįžti į bendrabutį (bet ne dažniau nei kartą per dieną).
5. Mokiniai, kurie negyvena Konservatorijos bendrabutyje, maitinasi jiems paskirtoje klasėje.

**VI SKYRIUS**

**BENDRABUČIO TAISYKLĖS**

35. Atvykti į bendrabutį sveikam, t. y. neturint užkrečiamų ligų požymių (ūmių viršutinių kvėpavimo takų infekcijų simptomų: kosulio, slogos, pasunkėjusio kvėpavimo ir pan.; ūmių žarnyno infekcijų simptomų: viduriavimo, vėmimo ir pan.; bėrimų), temperatūra neturi viršyti 37,3 °C.

36. Draudžiama atvykti į bendrabutį esant privalomoje izoliacijoje, turėjus sąlytį su infekuotu COVID-19 asmeniu arba sergant pačiam.

37. Atvykus būtina dėvėti kaukę, sustoti prie budėtojos, dezinfekuoti rankas ir pasimatuoti temperatūrą. Jei kaukė vienkartinė, jų turėti bent po tris kiekvienai dienai.

38. Kaukę privalu dėvėti visose patalpose (išskyrus savo kambarį).

39. Temperatūra mokiniams matuojama kasdien: ryte išeinant iš bendrabučio ir vakare prieš miegą. Pakilusios temperatūros rodmenys fiksuojami.

40. Kambariuose mokiniai apgyvendinami po vieną.

41. Mokinius prižiūrintys asmenys užtikrina, kad kambariai būtų reguliariai vėdinami.

42. Kiekvieną kartą grįžę iš mokyklos mokiniai privalo dezinfekuoti rankas, taip pat ir eidami į saviruošos klases. Įėjus į asmenines erdves, rekomenduojama rankas švariai nusiplauti muilu.

43. Griežtai draudžiama vaikščioti į kitus kambarius ir bendrauti su kitais mokiniais.

44. Bendrabutyje mokinys gali bendrauti tik su bendrabučio auklėtojomis ir budėtojomis. Bendraujant būtina laikytis saugaus dviejų metrų atstumo.

45. Po pamokų mokinys turi grįžti į bendrabutį. Mokinys, iš anksto informavęs auklėtoją, 30 minučių gali išeiti pasivaikščioti.

46. Virtuve vienu metu gali naudotis tik vienas mokinys (iš anksto informavęs auklėtoją).

47. Jei mokiniui pamatavus temperatūrą paaiškėja, kad ji viršija nustatytą normą, informuojami tėvai (globėjai, rūpintojai). Iki tėvų atvykimo mokinys skubiai izoliuojamas tam skirtame kambaryje. Susirgusį mokinį tėvai turi išsivežti.

48. Bendrojo naudojimo patalpos dezinfekuojamos vieną kartą per dieną.

**VII SKYRIUS**

**BAIGIAMOSIOS NUOSTATOS**

49. Už mokinių, atvykstančių į Konservatoriją, sveikatos būklę bei aprūpinimą nosį ir burną dengiančiomis apsaugos priemonėmis atsako jų tėvai (globėjai, rūpintojai).

1. Prieš atvykdami nuotoliniu būdu mokytis Konservatorijos patalpose, mokiniai ir jų tėvai (globėjai, rūpintojai) elektroninėmis ryšio priemonėmis supažindinami su Tvarkos aprašu:
	1. Mokiniai įsipareigoja laikytis Tvarkos apraše nustatytos tvarkos.
	2. Nustatytos tvarkos nesilaikantys mokiniai kviečiami į Konservatorijos Vaiko gerovės komisiją. Mokyklai išbandžius visas galimas problemų sprendimų galimybes, įvertinama situacija ir svarstoma galimybė arba tęsti nuotolinį ugdymąsi namuose (jei tam yra sąlygos), arba kreiptis papildomos pagalbos į savivaldybės Vaiko gerovės komisiją, tarpinstitucinio bendradarbiavimo koordinatorių, kuris koordinuoja švietimo, socialinės ir sveikatos priežiūros teikimą savivaldybėje, dėl sprendimo skirti koordinuotai teikiamą pagalbą ar / ir organizuoti mokinio priežiūrą.
2. Jei dėl kažkokių priežasčių mokinys nebegali atvykti mokytis nuotoliniu būdu Konservatorijos patalpose, mokinio tėvai (globėjai, rūpintojai) iš anksto informuoja Konservatorijos administraciją.
3. Tvarkos aprašas gali būti keičiamas pasikeitus teisės aktams.
4. Tvarkos aprašas skelbiamas Konservatorijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_